טבעות הכוח הן המפתח לעלילה של טרילוגיית שר הטבעות, אחת מיצירותיו החשובות של הסופר ג'ון רונלד רעואל טולקין, ומופיעות גם בספריו ההוביט והסילמריליון. הטבעות מתוארות לראשונה ב"אחוות הטבעת" (הספר הראשון בסדרה), בפזמון אותו מדקלם גנדאלף לפרודו בגינס:
נוסח הפזמון בתרגום הישן של רות לבנית:
שבע לנסיכי גמדים בטירות אבן וצל,
19 טבעות כוח נוצרו על ידי בני הלילית מארגיון, על פי עצתו של המיא סאורון. הטבעות נועדו לשמור על הארץ התיכונה, להגדיל את עושרה ויופיה הטבעי ולהדוף ממנה את פגעי הזמן. אך סאורון יצר בחשאי טבעת אחת נוספת שבכוחה לשלוט על שאר הטבעות, לשעבד את מי שעונד אותן, ולהפוך את סאורון ל"שר הטבעות" ולשליט הארץ התיכונה.
חישולן של הטבעות[עריכת קוד מקור | עריכה]
כשהובס מורגות, אדון האופל, בידי הולאר בסוף העידן הראשון נמלא סאורון ראש משרתי מורגות אימה למראה עוצמת הולאר, ויש שאומרים כי באמת התחרט על מעשיו. הוא ביקש חנינה מאאונוה כרוז מנוה (ראש הואלר), אך אאונוה היה שוה לו בכוחו ולא יכל לחון אותו ולכן אמר לו לבוא לולינור למשפט הואלר. סאורון נמלא חששות מפני הואלר והעונש שעשויים הם להשית עליו, וברח. לאחר מספר שנים של הסתתרות, חזר סאורון לפעול.
הטבעת האחת[עריכת קוד מקור |